রানাঘাটে উদ্বোধন হল ফ্যাশন এন্ড লাইফ স্টাইল ক্রাফট এক্সিবিশন মেলা

রানাঘাট: শুক্রবার রানাঘাটের (Ranaghat) রামনগর আইসতলায় একটি সরকারি লজে আনুষ্ঠানিকভাবে শুরু হলো “দুর্গতিনাশিনী ফেস” নামের ফ্যাশন অ্যান্ড লাইফস্টাইল ক্রাফট এক্সিবিশন মেলা (Fashion and Lifestyle Craft)। তিনদিনব্যাপী এই মেলা চলবে শুক্রবার থেকে রবিবার পর্যন্ত। উদ্বোধনী অনুষ্ঠানে উপস্থিত ছিলেন ডেপুটি ম্যাজিস্ট্রেট অন্যনা ঘোষ, বিশিষ্ট সমাজসেবী রমা প্রসাদ রায়, রানাঘাট পৌর কাউন্সিলর বিজন সরকারসহ এলাকার বিশিষ্টজনেরা (District News)।

এই প্রদর্শনী মেলায় পশ্চিমবঙ্গের বিভিন্ন প্রান্ত থেকে মোট ৫০টি সংস্থা অংশগ্রহণ করেছে। পাশাপাশি স্থানীয় ব্যবসায়ী ও বিপণনকারীরাও স্টল সাজিয়েছেন। পোশাক, হস্তশিল্প, অলংকার থেকে শুরু করে গৃহসজ্জার সামগ্রী, বৈচিত্র্যময় জিনিসপত্রের সমাহার দেখা যাবে এই মেলায়।

আরও পড়ুন: পান্ডুয়ায় দুর্গোৎসব উপলক্ষে প্রশাসনিক সমন্বয় বৈঠক ও সরকারি অনুদান বিতরণ

আয়োজকদের আশা, উৎসবের মরশুমে ক্রেতাদের কাছে এই মেলা হবে এক বিশেষ আকর্ষণ। শুধু কেনাকাটা নয়, স্থানীয় শিল্পী ও ব্যবসায়ীদেরও এক নতুন সুযোগ করে দেবে নিজেদের কাজ বৃহত্তর পরিসরে তুলে ধরার।

অনুষ্ঠানকে সফল করে তুলতে সন্মেলন হিউম্যানিটি-র সম্পাদক দেবব্রত চৌধুরী, নমিতা দুবে ও সৌমিত্র বসুর ভূমিকা উল্লেখযোগ্য বলে জানিয়েছেন উদ্যোক্তারা। তিনদিনের এই আয়োজনকে ঘিরে স্থানীয়দের মধ্যে উৎসাহ চোখে পড়ার মতো।